|  |  |
| --- | --- |
|  | OBČINA ŠENČUR  Kranjska 11  4208 Šenčur  tel. 04/ 25-19-100 fax. 25-19-111  e-mail:obcina@sencur.si  [url:www.sencur.si](file:///\\streznik\podatki\Obcina%20SENCUR\OBČINSKI%20SVET\ODBORI%20KOMISIJE\NADZORNI%20ODBOR\POROČILA%20NO\www.sencur.si) |

**NADZORNI ODBOR**

Šenčur, dne 19.08.2014

Številka: 060-0001/2014-13

Na podlagi 32. člena Zakona o lokalni samoupravi in 43. ter 44. člena Statuta Občine Šenčur ter Poslovnika Nadzornega odbora je Nadzorni odbor (v nadaljnjem besedilu NO) Občine Šenčur (v nadaljnjem besedilu občina) na 31. seji dne, 19.8.2014 sprejel

**KONČNO POROČILO O IZREDNEM NADZORU PORABE PRORAČUNSKIH SREDSTEV OBČINE ŠENČUR ZA**

**PGD VISOKO – MILJE V OBDOBJU OD LETA 2010 – 2013**

1. Nadzorni odbor v sestavi :
2. Ciril Sitar, predsednik NO
3. Bojan Jurančič, član NO
4. Sebastian Mohar, član NO
5. Tatjana Kristanc, članica NO
6. Vida Tičar Rebolj, članica NO
7. Za izvedbo nadzora so bili pooblaščeni člani NO:
8. Vida Tičar Rebolj
9. Bojan Jurančič
10. Sebastian Mohar
11. Poročevalec o izvedenem nadzoru: Vida Tičar Rebolj
12. Izvedenec: dodatni izvedenci niso bili vključeni v postopek nadzora
13. Nadzorovani organ:

* PROSTOVOLJNO GASILSKO DRUŠTVO VISOKO- MILJE, Visoko 67, Visoko
* e-pošta: pgd-visoko-milje@gmail.com
* Odgovorna oseba: Larisa Bakovnik, predsednica PGD

1. POVZETEK

V okviru cilja, namena in obsega opravljenega izrednega nadzora, je NO ugotovil, da PROSTOVOLJNO GASILSKO DRUŠTVO VISOKO – MILJE (v nadaljevanju PGD) pridobljena proračunska sredstva Občine Šenčur porablja v skladu s svojo registrirano dejavnostjo in v skladu s Statutom društva. Poraba proračunskih sredstev je namenska.

1. UVOD

Nadzor poslovanja PGD za obdobje 2010 do 2013 je bil izveden na podlagi sklepa o izvedbi izrednega nadzora, ki je bil sprejet na 26. seji NO dne 11.2.2014. Na 30. seji dne 15.7.2014 je NO sprejel Osnutek poročila o opravljenem izrednem nadzoru, ki je bil dne 22.07.2014 poslan nadzorovani osebi. Po preteku 15 dnevnega roka od nadzorovane osebe ni bilo pripomb. NO je na 31. seji dne 19.8.2014 sprejel Končno poročilo o izrednem nadzoru porabe proračunskih sredstev Občine Šenčur za PGD Visoko – Milje v obdobju 2010-2013.

Čas izvedbe nadzora: maj - junij 2014.

Cilj nadzora: izrek mnenja o pravilnosti in smotrnosti porabe proračunskih sredstev, ki jih je v navedenem obdobju pridobilo PGD.

Način dela: NO je pri izvedbi nadzora zbral razpoložljivo dokumentacijo v pisni obliki in dne 16.06.2014 v sejni sobi Občine Šenčur izvedel razgovor z odgovorno osebo PGD.

V postopku nadzora smo pregledali Statut PGD (spletna stran: http./wwww.pgd-visoko-milje.si/datoteke/STATUT) in predložene dokumente – račune in bančne izpiske, ki so bili dokaz o nastalih poslovnih dogodkih in knjiženih stroških ter njihovem plačilu.

Seznanili smo se tudi z dokumenti, ki so bili osnova za dodelitev proračunskih sredstev gasilskim društvom v Občini Šenčur.

1. UGOTOVITVENI DEL
2. Pomembna določila Statuta PGD

PGD je registrirano kot pravna oseba zasebnega prava. Ustanovljeno je bilo leta 1924.

V skladu z določbami Statuta PGD lahko pridobi in ima premično in nepremično premoženje ter druga sredstva, ki jih uporablja za uresničevanje svojih ciljev in nalog.

PGD odgovarja za svoje obveznosti z vsem svojim premoženjem.

Za zakonito poslovanje PGD odgovarja predsednik PGD.

Ne glede na določbe prejšnjih odstavkov za obveznosti PGD odgovarjajo solidarno in z vsem svojim premoženjem tudi člani organov PGD, ki so glasovali za odločitev, s katero se je v njihovo korist ali korist koga drugega zmanjšalo premoženje PGD, čeprav so vedeli, da PGD ne bo moglo poravnati sprejetih obveznosti tretjim osebam.

Odgovorne osebe odgovarjajo do višine oškodovanja PGD, ki so ga povzročile s svojim ravnanjem.

Namen delovanja PGD je prostovoljno združevanje občanov, da postanejo prostovoljni gasilci, ki sestavljajo gasilsko enoto. V skladu s svojimi pristojnostmi opravlja PGD tudi preventivne in operativne naloge v zvezi z varstvom pred požarom, pred naravnimi in drugimi nesrečami ter zaščito in reševanjem na območju Visokega in Milj.

Cilji delovanja PGD so določeni v njegovem Statutu. Osnovni cilji so:

* izvajanje preventivnih nalog,
* izvajanje zaščite,
* vzgoja in usposabljanje članov in mladine za izvajanje gasilske dejavnosti,
* opravljanje nalog gasilstva kot dejavnosti, ki je v javnem interesu in humanitarne narave.

PGD opravlja nepridobitno, pridobitno in dopolnilno dejavnost.

V skladu z določili 36. člena Statuta PGD pridobiva sredstva za svoje delovanje:

* iz proračuna lokalne skupnosti in sredstev požarne takse,
* s članarino,
* iz naslova materialnih pravic in dejavnosti PGD,
* z darili in volili fizičnih in pravnih oseb,
* s prispevki sponzorjev in donatorjev,
* iz drugih virov.

Določila v zvezi s pogoji vstopa in izstopa oziroma prenehanjem članstva ter določitvijo častnih članov so zapisana v 4. poglavju Statuta.

Način oblikovanja in višina letne članarine ni določena v Statutu PGD. Statut tudi ne predpisuje načina vodenja evidence članov in obveznosti poročanja o številu članov ter spremembah v posameznem letu na občnem zboru vseh članov. To je določeno z drugimi akti Gasilske zveze Slovenije.

Sredstva PGD obsegajo njeno premoženje ter prihodke. Uporabljajo se za pokrivanje stroškov delovanja PGD in njenih organov.

1. Finančno poslovanje PGD v obdobju 2010 do 2013

NO je v postopku izrednega nadzora preverjal le pridobljena sredstva iz občinskega proračuna za opazovano obdobje in namensko porabo le-teh. Sredstev pridobljenih iz drugih virov in njihove porabe NO ni preverjal.

Iz finančnih kartic občine je razvidno, da je PGD Visoko-Milje v obdobju od leta 2010 do leta 2013 iz proračuna Občine Šenčur pridobilo naslednja sredstva:

|  |  |
| --- | --- |
| Leto | EUR |
| 2010 | 3.649,78 |
| 2011 | 3.102,35 |
| 2012 | 4.319,72 |
| 2013 | 4.020,33 |
| skupaj | 15.092,18 |

Vrednost porabljenih sredstev (navedene le večje in pomembnejše postavke) je bila v opazovanem obdobju po posameznih namenih naslednja:

|  |  |  |
| --- | --- | --- |
| Leto | Namen porabe | vrednost v EUR |
| 2010 | plačilo obrokov kredita po sklenjeni leasing pogodbi | 1.266,15 |
|  | gorivo | 425,44 |
|  | oprema za avto | 495,14 |
|  | gasilska oprema | 962,15 |
|  | računovodske storitve | 360,00 |
|  | plačilo startnin, tekmovanj…. | 254,21 |
|  | skupaj | 3.763,09 |
|  |  |  |
| 2011 | plačilo kredita - leasing | 1.703,38 |
|  | gasilska oprema | 712,10 |
|  | gorivo | 393,43 |
|  | računovodske. storitve | 288,00 |
|  | storitve vzdrževanja | 188,38 |
|  | skupaj | 3.285,29 |
|  |  |  |
| 2012 | plačilo kredita - leasing | 3.703,31 |
|  | gasilska oprema | 449,76 |
|  | gorivo | 177,49 |
|  | skupaj | 4.330,56 |
|  |  |  |
| 2013 | plačilo kredita - leasing | 2.670,00 |
|  | gasilska oprema | 527,43 |
|  | oprema - ostala | 593,55 |
|  | računovodske storitve | 199,99 |
|  | Gasilska zveza, … | 217,00 |
|  | skupaj | 4.207,97 |
|  | plačila - stroški v opazovanem obdobju skupaj | 15.586,91 |

Kot je razvidno iz navedenih podatkov so bila sredstva PGD, pridobljena iz proračuna občine, porabljena pravilno in v skladu z namenom delovanja društva, določenega v Statutu.

Vsa porabljena sredstva so bila dokazljiva s predloženimi računi, ki so bili osnova za knjiženje in poravnavo obveznosti.

Poslovne knjige PGD vodi izbrani računovodski servis.

1. ZAKLJUČEK:

NO je v postopku izrednega nadzora ugotovil, da ima PGD Visoko - Milje pravilno vodene poslovne knjige in da je bila poraba proračunskih sredstev občine v obdobju od leta 2010 do 2013 namenska in v skladu s Statutom društva. Pri dodelitvi in porabi sredstev so bila upoštevana tudi določila internih aktov društva ter Točkovnika dela Občinskega gasilskega poveljstva.

NO ugotavlja, da je bil cilj nadzora dosežen.

Predsednik Nadzornega odbora:

Ciril Sitar

Člani Nadzornega odbora v postopku nadzora :

Vida Tičar Rebolj

Bojan Jurančič

Sebastian Mohar

VROČITI:

* Župan Mirko Kozelj
* Občinski svet
* PGD Visoko – Milje